**PRAVILA NAGRADNOG KONKURSA**

**“****Kako izgleda vaša nabavka kozmetike pred odlazak na more?”**

Dodeljujemo pet (5) Afrodita Cosmetics Pure Coconut setova sa 3 vrhunska letnja proizvoda. Set sadrži:

1. kokosov piling za telo,

2. kokosov tonik za lice, telo i kosu i

3. puter za telo

Privredno društvo Adria Media Magazine doo (Vlajkovićeva br. 8, MB: 21136743) u sklopu svog medija „Lepa&Srećna“ (u daljem tekstu: Organizator) organizuje nagradni konkurs na temu: “Kako izgleda vaša nabavka kozmetike pred odlazak na more?” za čitaoce i posetioce veb portala lepaisrecna.mondo.rs, i tom prilikom dodeljuje pet (5) Afrodita Cosmetics Pure Coconut setova sa 3 vrhunska letnja proizvoda: 1. kokosov piling za telo, 2. kokosov tonik za lice, telo i kosu i 3. puter za telo.

Čitaoce i posetioce veb portala Lepa&Srećna od 22. do 26. jula 2024. godine, očekuje nagradni konkurs u kojem će moći da učestvuju i osvoje pet (5) kozmetičkih setova iz kolekcije Pure Coconut, brenda Afrodita Cosmetics, a sve putem ostavljanja kreativnih komentara na sajtu lepaisrecna.mondo.rs ispod članka o nagradnom konkursu.

**Pravila:**

1. Nagradni konkurs počinje u ponedeljak, 22.7.2024. u 9:00 časova i završava se u petak, 26.7.2024. u 9:00 časova.
2. Sve što je potrebno da biste uzeli učešće u nagradnom konkursu, jeste da čitate naš portal lepaisrecna.mondo.rs i da ispod članka pod nazivom *„OSVOJITE AFRODITA TOP PROIZVODE: Za vrhunske preparate za negu tela potrebno je samo da odgovorite na jedno pitanje“* ostavite kreativni komentar i odgovor na pitanje *“Kako izgleda vaša nabavka kozmetike pred odlazak na more?”*, a na koji će dalje čitaoci i posetioci portala moći da ostavljaju svoje reakcije.
3. Da biste ostavili komentar potrebno je da imate otvoren profil na portalu lepaisrecna.mondo.rs. Korisničko ime za otvaranje profila birate sami, te možete odlučiti da se registrujete sa svojim imenom i prezimenom ili da ostanete anonimni prilikom komentarisanja.
4. Jedan registrovani korisnik, odnosno učesnik konkursa, može ostaviti i više komentara sa istog korisničkog imena, ali se samo jedan od njih – i to onaj sa najviše pozitivnih reakcija po oceni Organizatora, kvalifikuje za dobijanje nagrade;
5. Što kreativniji komentar napišete, povećavate šansu da dobjete veći broj pozitivnih reakcija na komentar i osvojite nagradu.
6. Predstavnici Organizatora, u sastavu tročlane komisije koju čine Glavna urednica portala Lepa&Srećna, Publisher i Brend menadžerka, obaviće prethodnu moderaciju ostavljenih komentara i proveriti da li su isti u skladu sa Uslovima korišćenja objavljenim na portalu lepaisrecna.mondo.rs, a odgovorni su i za poštovanje uslova nagradnog konkursa i donošenje odluke o dobitnicima. U nagradnom konkursu, učestvovaće samo oni komentari koji su u skladu sa navedenim uslovima.
7. Nakon isteka nagradnog konkursa, odnosno vremena predviđenog za ostavljanje i ocenjivanje komentara, tročlana komisija Organizatora će od svih komentara sa najvećim brojem pozitivnih reakcija odabrati pet (5) koji su najkreativniji i njih proglasiti pobednicima.
8. Organizator će spisak dobitnika objaviti na veb sajtu lepaisrecna.mondo.rs.
9. Dobitnik će, na imejl adresu koju je koristio putem registracije profila, biti obavešten o osvojenoj nagradi. Na navedenu email adresu dobitniku će biti prosleđene informacije u vezi sa preuzimanjem osvojene nagrade.
10. Dostavljanjem email-a sa informacijama u vezi sa preuzimanjem osvojene nagrade iz prethodne tačke, smatra se da je Organizator ispunio svoje obaveze, bez obzira da li će dobitnik preuzeti nagradu ili ne.
11. Dobitnik svoju nagradu može preuzeti najkasnije do 16. avgusta 2024. godine do 17:00 časova, nakon čega će se smatrati da je Organizator ispunio svoje obaveze, bez obzira da li je dobitnik preuzeo svoju nagradu ili ne.
12. Jedan učesnik ne može, pod istim korisničkim imenom, osvojiti nagradu više od jednog puta u toku celog nagradnog takmičenja.

**Nagrade:**

Pet (5) Afrodita Cosmetics Pure Coconut setova. Set sadrži tri (3) vrhunska letnja proizvoda:

1. kokosov piling za telo,

2. kokosov tonik za lice, telo i kosu i

3. puter za telo.

**Ostali uslovi:**

1. Pravo učešća u konkursu nemaju lica koja na bilo koji način učestvuju u organizovanju takmičenja i /ili imaju pristup podacima vezanim za njeno priređivanje, kao ni njihovi bračni drugovi, roditelji i deca, kao ni zaposleni kod Organizatora i u njegovim povezanim privrednim društvima.
2. Korisničko ime učesnika, Organizator će koristiti samo u svrhe obaveštenja o pobednicima na svom sajtu, dok imejl adrese učesnika neće biti objavljivane i koristiće se isključivo u svrhu obaveštavanja dobitnika o načinu preuzimanja nagrade. Učesnici učešćem u nagradnom takmičenju pristaju na pomenute uslove. Lični podaci učesnika biće u potpunosti izbrisani iz svih zbirki Organizatora najkasnije u roku od 4 nedelje od završetka nagradnog konkursa.
3. Nagrada koja se dodeljuje ne može biti zamenjena za novac ili drugu nagradu, niti preneta na drugog, osim po odluci Organizatora. Ukoliko dobitnik, nakon dostavljanja nagrade istu ne iskoristi, Organizator nije u obavezi da učesniku dodeli drugu nagradu, odnosno smatra se da je ista preuzeta i iskorišćena.